Jacques Brel se tydlose, beeldryke tekste word in vier tale – Afrikaans, Frans, Engels en Nederlands – gesing deur Jannie, dekades reeds 'n hoog aangeskrewe vertolker van Brel se musiek. Brel se geniale beeldende skryfwerk kom hier na vore – 'n getuigskrif vir die ongeëwenaarde seggingskrag van die grootste chansonnier van die 20ste eeu.
Susan Mouton – tjello Coenraad Rall – klavier en trekklavier
Lucas Maree se gewilde liedjies asook minder bekendes ingekleur met anekdotes en sêgoed wat hom so 'n sonderlinge mens gemaak het. Saam met Thean Kotze – vir etlike jare lid van die bekende Ses Snare
DIE EGGO VAN JOU OË – met kitaar en tjello en soms ook klavier
Jannie du Toit en Susan Mouton/Chanie Jonker verf in hierdie program met die wonderlike klankkleure wat die kombinasie van tjello/klavier, kitaar en stem kan bied. Jannie se eie liedjies, maar ook gunstelinge uit sy jeugjare soos liedjies uit die FAK, van die Beatles, Ralph McTell, Peter Sarstedt en John Denver. Daarby kom enkele instrumentale werke vir tjello en kitaar wat verder sorg vir merkwaardige verskeidenheid. Jannie se cd Die eggo van jou oë bevat 25 van sy mooiste opnames – daardie liedjies waarvoor mense steeds bly vra by konserte
Bonjour Monsieur Brel en Doep is nie dood nie
Jannie du Toit en Susan Mouton
Chanie Preis speel gereeld vir Jannie en staan ook in vir Coenraad wanneer hy nie beskikbaar is vir die produksies van Jannie waarin hy die gereelde pianis is nie – DOEP IS NIE DOOD NIE en BONJOUR MONSIEUR BREL. Sy voltooi haar BMus graad (uitvoerend) aan die Universiteit van Pretoria onder Professor Joseph Stanford. Sy is 'n musiekonderwyseres maar tree ook gereed saam met ander kunstenaars op, waaronder as deel van Red Rhapsody Jazz Band in Pretoria.